Document ID: 31977R1726

ΚΑΝΟΝΙΣΜΟΣ (ΕΟΚ) αριθ. 1726/77 ΤΟΥ ΣΥΜΒΟΥΛΙΟΥ της 18ης Ιουλίου 1977 περί εφαρμογής της αποφάσεως αριθ. 2/76 της Μικτής Επιτροπής ΕΟΚ-Ισραήλ "περί τροποποιήσεως του πρωτοκόλλου αριθ. 3 της συμφωνίας ΕΟΚ-Ισραήλ "περί των κανόνων καταγωγής
ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη ιδρύσεως της Ευρωπαϊκής Οικονομικής Κοινότητος και ιδίως το άρθρο 113,
την πρόταση της Επιτροπής,
Εκτιμώντας:
ότι η συμφωνία μεταξύ της Ευρωπαϊκής Οικονομικής Κοινότητος και του κράτους του Ισραήλ(1) υπεγράφη στις 11 Μαΐου 1975 και άρχισε να ισχύει την 1η Ιουλίου 1975-
ότι, κατ' εφαρμογή του άρθρου 24 του πρωτοκόλλου αριθ. 3 περί της εφαρμογής του άρθρου 2 παράγραφος 3 της συμφωνίας, η Μικτή Επιτροπή ΕΟΚ-Ισραήλ υιοθέτησε την απόφαση αριθ. 2/76 περί τροποποιήσεως του πρωτοκόλλου αριθ. 3 περί των κανόνων καταγωγής-
ότι πρέπει αυτή η απόφαση να εφαρμόζεται εντός της Κοινότητος.
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Η απόφαση αριθ. 2/76 της Μικτής Επιτροπής ΕΟΚ-Ισραήλ που προσαρτάται στον παρόντα κανονισμό εφαρμόζεται εντός της Κοινότητος.
Άρθρο 2
Ο παρών κανονισμός αρχίζει να ισχύει την 1η Σεπτεμβρίου 1977.
Ο παρών κανονισμός είναι δεσμευτικός ως προς όλα του τα μέρη και ισχύει άμεσα σε κάθε Κράτος Μέλος.
Έγινε στις Βρυξέλλες, στις 18 Ιουλίου 1977.

Labels: 5
10
3
12
18